บาทเปิด 32.40 บาทต่อดอลลาร์อ่อนค่า
เงินบาทเปิดตลาด 32.40 บาทต่อดอลลาร์อ่อนค่า หลังมีเงินไหลออก-ดอลล์ผันผวน คาดกรอบวันนี้ 32.30-32.50บาทต่อดอลลาร์
24 เม.ย. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.40 บาท/ดอลลาร์ อ่อนค่าจากปิดตลาดเย็นวานนี้ที่ระดับ 32.32 บาท/ดอลลาร์ เนื่องจากมีเงินทุนไหลต่างประเทศไหลออก ขณะที่ดอลลาร์เคลื่อนไหวในทิศทางผสม อ่อนค่า เมื่อเทียบกับยูโร แต่แข็งค่าเมื่อเทียบกับเยน
"บาทอ่อนค่าจากเย็นวานนี้เนื่องจากมี flow ที่เป็นเงินปันผลที่โอนให้ต่างชาติแต่น่าจะเป็นช่วงสั้นๆ" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 32.30-32.50 บาท/ดอลลาร์